recursal/SuperWikiNEXT-32B huggingface dataset:
אינטלקטואלים ארמנים שהוצאו להורג לאחר הגירוש
צו הגירוש המקורי בחתימת טלעת פאשה, 24 באפריל 1915
**גירוש האינטלקטואלים הארמנים** שחל ב-24 באפריל 1915 (נקרא גם "יום ראשון האדום", בארמנית: **Կարմիր կիրակի**) מציין את האירוע הראשון של רצח העם הארמני השיטתי באימפריה העות'מאנית במהלך מלחמת העולם הראשונה. בלילה שבין ה-23 וה-24 באפריל פרצה משטרת איסטנבול אל בתי המשפחות הארמניות הנכבדות של העיר ולקחה 235 מנהיגים ומשכילים ארמנים אל תחנת המשטרה וגירשה אותם למחנות ריכוז ליד אנקרה, רובם נרצחו או גורשו אל מחוץ לתחומי האימפריה העות'מאנית. חיסול ההנהגה החליש את כוח ההתנגדות של הקהילה הארמנית המבוהלת. הדגם של חיסול המנהיגים תחילה, חזר על עצמו גם ב-6 המחוזות המזרחיים ובקיליקיה.

הגירוש
------

פקודת הגירוש ניתנה על ידי שר הפנים העות'מאני, טלעת פאשה והוצאה לפועל מיידית על ידי משטרת איסטנבול. מטרת הפעולה הייתה לאסוף מבתיהם באישון לילה את ראשי הציבור הארמני. בהם רופאים, עיתונאים, אנשי כמורה, מורים, עורכי דין ופוליטיקאים, כמו גם מובילי דעת קהל אחרים. בשל אי-סדרים ברישום, מספר העצורים הרשמי באותו לילה עומד על בין 235 ל-270 איש. בגל שני של מעצרים בימים שלאחר מכן, נעצרו עוד כ-500 אינטלקטואלים ומנהיגי ציבור. העצורים נלקחו למחנות בסביבת אנקרה ברכבת מיוחדת שיצאה מתחנת הרכבת היידארפשה. חלק מהעצורים נשפטו בפני בית דין צבאי בדיארבקיר, וחלקם נרצחו בדרך לשם על ידי החיילים שליוו אותם. כ-15 עצורים שוחררו חזרה לאיסטנבול ולקוניה, בעקבות התערבותו של שגריר ארצות הברית הנרי מורגנטאו. כ-150 איש בעלי אזרחות רוסית גורשו לרוסיה עד סוף אוגוסט. בשלוש השנים הבאות סבלו העצורים התעללות, הוצאות להורג, מחלות ורעב אך נמצאו תחת הגנה שלטונית מפני גירוש למחנות הריכוז באנטליה.

לדוגמה: קריקור זוהרב שהיה חבר פרלמנט באימפריה העות'מאנית שנאסר ב-21 במאי 1915.

לאחר השחרור
-----------

העצירים ששרדו שוחררו לאחר הפסקת האש של מודרוס (30 באוקטובר 1918). רובם שבו לאיסטנבול. רבים מהם כתבו ספרי זיכרונות ורבים פיתחו תסמינים של הפרעת דחק פוסט-טראומטית (הידוע שבהם הוא המלחין קומיטאס, שלא חזר לעצמו ואושפז לסירוגין במוסדות לבריאות הנפש עד מותו 20 שנה לאחר השחרור).

ה-24 באפריל כיום זיכרון
-----------------------

יום הגירוש הוגדר על ידי ההנהגה הארמנית כיום הזיכרון לטבח עמם. היום צוין לראשונה ב-1919 ומתקיים מאז בריכוזים ארמניים ברחבי העולם.‏ עם זאת, היום מוכר כיום זיכרון רשמי רק בארמניה, בנגורנו קרבאך ובקליפורניה.

קישורים חיצוניים
----------------

ויקישיתוף מדיה וקבצים בנושא **גירוש האינטלקטואלים הארמנים** בוויקישיתוף
* The Armenian Genocide began on the 24th of April, 1915

הערות שוליים
------------

1. ↑  יאיר אורון, **הבנאליות של האדישות**, פרק א: הארמנים - מאבק להישרדות, 5. ההשמדה, עמ' 46-45.
2. ↑  90 שנה לציון הראשון של ה-24 באפריל
3. ↑  החלטת הקונגרס של קלפורניה מאז 1997 - Bloxham, Donald, **The Great Game of Genocide: Imperialism, Nationalism, and the Destruction of the Ottoman Armenians**. Oxford University Press, ISBN 978-0-19-150044-2
**מוחי א-דין א-שריף** (בערבית: **محيي الدين الشريف**, בתעתיק מדויק: **מחיי אלדין אלשריף**; 5 בינואר 1966 – 29 במרץ 1998), הידוע גם בכינוי "**המהנדס 2**", היה טרוריסט פלסטיני, תלמידו וממשיכו של יחיא עיאש.

ביוגרפיה
--------

נולד בשנת 1966 בבית חנינא שבאזור ירושלים. למד הנדסת אלקטרוניקה בפקולטה להנדסה באוניברסיטת אל-קודס שבמזרח ירושלים.

פעילותו
-------

נעצר בשנת 1991 באשמת חברות בזרוע הצבאית של חמאס. לאחר מכן היה בן טיפוחו של יחיא עיאש, שהיה אז ראש הזרוע הצבאית של חמאס בגדה המערבית. כשעיאש חוסל, הפך א-שריף למהנדס החבלה של חמאס. הוא סיפק את מטעני החבלה לפיגועי ההתאבדות שבאו כנקמה על חיסולו של יחיא עיאש ב-6 בינואר 1996.

היה אחראי על פיגועים בהם נהרגו 64 אזרחים ונפצעו 373 אזרחים. בין השאר היה אחראי על הפיגועים באוטובוסים בקו 18 בירושלים (1996) ופיגוע בטרמפיאדה ליד אשקלון.

מותו
----

אלמונים רצחו את א-שריף ב-29 במרץ 1998 במכוניתו בפתח מעבדת נפץ ברמאללה, ולא ברור מי האחראי לכך. על פי אחת הגרסאות, שהופיעה בהצהרות חמאס, החיסול נעשה על ידי השב"כ. הוא נמצא ירוי בתוך מכונית שעלתה באש.

על פי גרסה אחרת, מנגנון הביטחון המסכל של ג'יבריל רג'וב עצר את א-שריף בסוף מרץ, חקרו אותו בעינויים, ירו בו (לפי הדו"ח הפתולוגי), וכדי לטשטש את העקבות ביימו את פיצוץ המכונית במוסך ברמאללה. כתמיכה לגרסה זאת נטען שביום הפיצוץ ברמאללה עצר המנגנון המסכל פעילי חמאס, שנטען שא-שריף הסגיר בחקירתו, כבר ביום הפיצוץ. גם גרסה זאת הופיעה בהצהרות חמאס.

בישראל התקבל האירוע בברכה, וראש השב"כ אף גמל ליאסר ערפאת בתודה פומבית על עזרתו בסיכול פיגועים. בתגובה לגל החשדות, הצהיר רג'וב שא-שריף נרצח על ידי האחים עוודאללה, מפקדי גדודי עז א-דין אל-קסאם בגדה, בעקבות סכסוכי כוח על השליטה בארגון, ואף הציג הודאה כתובה של רסאן עדאסי - אחד מעצורי יום הפיצוץ.

קישורים חיצוניים
----------------

* מאות צעירים התפרעו בתום הלוויית שריף; המשטרה הפלסטינית עצרה פעילי חמאס, באתר גלובס, 5 באפריל 1998
**רוקאס סטנולביצ'יוס** (בליטאית: **Rokas Stanulevičius**; נולד ב-2 באוקטובר 1994) הוא כדורגלן ליטאי המשחק בקורק סיטי. הקשר שיחק בישראל בעירוני קרית שמונה ובהפועל נצרת עילית.

קריירה
------

סטנולביצ'יוס התחיל את הקריירה שלו באקרנאס. ב-5 באפריל 2011 הוא ערך את הופעת הבכורה שלו בקבוצה בתיקו 1–1 נגד סקונטו ריגה במסגרת הגביע הבלטי. כעבור שנה ערך את הופעת הבכורה שלו בליגה בתיקו 1–1 נגד באנגה. בעונת 2014 הפך סטנולביצ'יוס לשחקן הרכב ראשון. הוא סיים את העונה עם 30 הופעות ו-2 שערים, אך בתום העונה הקבוצה התפרקה וסטנולביצ'יוס קיבל בחזרה את כרטיס השחקן שלו. בפברואר 2015 חתם בטרקאי.

ב-3 בינואר 2016 חתם בעירוני קריית שמונה מליגת העל. התכנון המקורי של ראשי המועדון היה להחתים את השחקן ולהשאילו, אך בסופו של דבר הוחלט כי סטנולביצ'יוס יישאר במועדון.

בקיץ 2016 הושאל להפועל נצרת עילית מהליגה הלאומית. ב-29 ביוני 2017 חתם במכבי הרצליה.

אחרי כשנה וחצי כשחקן חופשי, ב-29 באפריל 2019 חתם בפוניבז'. ב-15 בפברואר חתם בדז'יוגאס טלז.

ביולי 2023 חתם בקורק סיטי מליגת העל האירית.

ב-9 באוקטובר 2015 ערך סטנולביצ'יוס את הופעת הבכורה שלו בנבחרת ליטא הצעירה בהפסד 0–3 לאירלנד.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  שלמה וייס‏, עירוני קרית שמונה: רוקאס סטנולביצ'יוס חתם לשלוש שנים וחצי, באתר וואלה!‏, 3 בינואר 2016
**Dragon Age Inquisition** הוא משחק תפקידים ממוחשב שהוא גם משחק עולם פתוח. המשחק פותח על ידי חברת BioWare האמריקאית אשר שייכת לחברת EA ויצא ב-18 בנובמבר 2014.

עלילה
-----

עלילת המשחק סובבת סביב פיצוץ שהתרחש בשיחות שלום בין שתי קבוצות בעולם של המשחק: האבירים הטמפלרים והמכשפים האדומים אשר הורג את הסמכות הדתית באזור וגורם לחור בשמיים אשר ממנו יוצאים שדים. הניצול היחיד של הפיצוץ הוא הגיבור של המשחק שמתעורר ללא זיכרון אך עם כתם ירוק על היד שמאפשר לסגור את החור. האינקוויזיציה, קבוצה שמטרתה לעשות סדר בעולם ולנקום את מות הסמכות הדתית, מצטרפת לארגון.

משחקיות
-------

המשחק הוא שילוב של שני ז'אנרים בסוגת המשחק הפתוח: יש בו 9 משימות ליניאריות ובאותו הזמן אזורים פתוחים שבהם אפשר לעשות משימות צד.

מערכת הלחימה כוללת 3 לוחמים בנוסף לדמות בה השחקן שולט בה הוא יכול לתת פקודות למשתתפים האחרים בצוות שנשלטים על ידי בינה מלאכותית.

דבר נוסף הוא מצב טקטי בו אפשר לתת פקודות בזמן הקרב בזמן שהקרב נעצר כדי לתת את הפקודות.

קישורים חיצוניים
----------------

* 

* אתר האינטרנט הרשמי של Dragon Age: Inquisition
* Dragon Age: Inquisition, באתר PCGamingWiki (באנגלית)

הערות שוליים
------------

1. ↑  Dragon Age™ Inquisition on Steam, store.steampowered.com (באנגלית)
2. 1 2  ארז רונן‏, ביקורת: Dragon Age: Inquisition, באתר וואלה!‏, 9 בינואר 2015

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16949389z (data)
* MusicBrainz work: b5d3044e-b359-4339-8f6a-56e0e088e172

 |
אין תמונה חופשיתאין תמונה חופשית
**מנחם לבני** (נולד ב-5 במרץ 1950) הוא חקלאי ויזם היי-טק פעיל בתחום ההתיישבות, נודע כאחד מראשי המחתרת היהודית. הורשע בעבירות של רצח, חברות ופעילות בארגון טרור וגרימת חבלה חמורה.

ביוגרפיה
--------

נולד ב-5 במרץ 1950בעיר דוברה לאביו רבי חיים סגל-ליברמן רב העיירה, ולאמו תרצה בת רבי אהרן הורוביץ מבייטש.

למד הנדסה בטכניון. ב-1980 נמנה עם מחדשי היישוב היהודי בחברון.

הוא הכיר את יהודה עציון בגרעין גוש אמונים שהתיישב באלון מורה בשנות השבעים. בשנת 1975 נעצרו השניים בהפגנה נגד ביקור הנרי קיסינג'ר בירושלים, במחאה על תהליך השלום בין ישראל למצרים.

לבני נחשב לאחד מראשי המחתרת היהודית שפעלה בראשית שנות ה-80 של המאה ה-20 בתגובה לרצח 8 יהודים בחברון ופציעת נוספים. חברי המחתרת הורשעו ברצח שלושה סטודנטים פלסטינים בפיגוע במכללה האסלאמית בחברון ובפציעה קשה של שני ראשי ערים פלסטינים וחבלן של מג"ב (ההתנקשות בראשי הערים הפלסטינים). חלק ממטעני החבלה הורכבו על ידי לבני, ששירת כקצין מילואים בחיל ההנדסה.

על חלקו בפרשה נידון לבני למאסר עולם. אחרי שריצה כשש וחצי שנות מאסר שוחרר בעקבות חנינה מנשיא המדינה חיים הרצוג.

ב-1991 היה המנהל הראשון של החממה הטכנולוגית קריית ארבע.

באוקטובר 2001 ניסו פלסטינים להתנקש בחייו באמצעות מטען חבלה. ביוני 2002 הניחו פלסטינים מטען חבלה בכרם שלו. מן המטען נפצעו שלושה תלמידי תיכון יהודים שעבדו במקום. ב-8 ביוני 2003 ירה לעבר משאית פלסטינית שעוררה את חשדו. הוא הורשע בסעיפים של מעשה פזיזות ורשלנות באמצעות כלי ירייה שבחזקתו וחבלה במזיד ברכב ונגזר עליו עונש מאסר על תנאי. הנהג הפלסטיני הגיש תביעה אזרחית נגד לבני בגין התקרית, בסיוע המוקד להגנת הפרט, ובפשרה מחוץ לכותלי בית המשפט נקבע כי לבני יפצה את הנהג בסך 15,000 ש"ח.

לבני הוא תושב קריית ארבע. בשנים 2009–2012 היה מנכ"ל "עמותת מחדשי היישוב היהודי בחברון".

בבעלותו היה יקב בוטיק בשם "יקב לבני" כיום יקב "לה פורה בלאנש".

הערות שוליים
------------

1. ↑  פסק הדין, במאגר "נבו"
2. ↑  נעמה לנסקי, הטרוריסט הטוב, באתר הארץ, 23 במאי 2007.
3. ↑  נדב שרגאי, יש לנו אפשרות למחוק את זה, מה דעת הרב?, באתר הארץ, 31 במאי 2007
4. 1 2  עמוס הראל, פלשתינאים ניסו לרצוח את אחד מראשי המחתרת היהודית, באתר הארץ, 31 באוקטובר 2001
5. ↑  עמוס הראל, המשימה הצה"לית: אבטחת ראש המחתרת היהודית לשעבר, באתר הארץ, 21 ביולי 2008
6. ↑  לבני: השופטים מסלפים את המציאות, באתר ערוץ 7, 10 במאי 2007
7. ↑  שתאת נ' מנחם לבני הודעה על הסכם פשרה, באתר המוקד להגנת הפרט
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

שרידי אקווה קלאודיה
**אקווה קלאודיה** (בלטינית: **Aqua Claudia**) היא אמת מים שפעלה ברומא בעת העתיקה. עבודות הקמת האמה החלו על ידי הקיסר קליגולה בשנת 38. האמה הושלמה בתקופת שלטונו של הקיסר קלאודיוס, בשנת 52 או, לפי סברה אחרת, בשנת 47, נחנכה ב-1 באוגוסט באותה שנה, ונקראת על שמו.

מקורותיה של אמת המים היו במעיינות קארולאוס וקורטיוס, בקרבת אבן המיל ה-38 של ויה סובלאקנסיס (אנ').

האמה פעלה במשך 10 שנים, ולאחר מכן נסתמה. בשנת 71 שוקמה האמה על ידי הקיסר אספסיאנוס, ובשנת 81 שופצה על ידי הקיסר טיטוס. הקיסר נירון האריך את האמה עד גבעת קאיליוס, והקיסר דומיטיאנוס האריך אותה עד לגבעת הפלטין, כך שמימיה הזינו את כל הרובעים של רומא בתקופתם.

עם בניית חומת אורליאנוס שולבה האמה בחומה.

אורכה של האמה היה 69 ק"מ (מרביתם מתחת לפני הקרקע), והספקהּ היה 191,190 מ"ק מים מִדי יממה.

קישורים חיצוניים
----------------

ויקישיתוף מדיה וקבצים בנושא **אקווה קלאודיה** בוויקישיתוף
* סמיואל בול פלאטנר, **מילון טופוגרפי של רומא העתיקה**, הוצאת אוניברסיטת אוקספורד, 1929 (באנגלית)
* מפה של רומא, אקווה קלאודיה מסומנת באדום

הערות שוליים
------------

1. ↑  טקיטוס, דברי הימים, XI 13

|  |  |
| --- | --- |
| בקרת זהויות עריכת הנתון בוויקינתונים | 
* GND: 1023398702
* VIAF: 89144647636167300873
* WorldCat (עם VIAF): 89144647636167300873

 |
**קָנֵה טָנַאקַה** (במקור: **קָנֵה אוֹטָה**; ביפנית: **田中カ** ‏;2 בינואר 1903 - 19 באפריל 2022) הייתה האדם המבוגר ביותר החי בעולם, שגילו אומת בוודאות, והאדם השני במיקומו ברשימת האנשים המבוגרים ביותר שתועדו אי פעם, שגילם ידוע בוודאות, וכן גם האדם האסייתי המבוגר ביותר אי פעם בוודאות שתועד. 

כמו כן, היא הייתה האדם השלישי בלבד עד כה שתועד בהגיעו לגיל 119, לראשונה מאז 1999, עם הגיעה של שרה קנהאוס האמריקאית לגיל זה.

ביוגרפיה
--------

טנאקה נולדה ב-2 בינואר 1903 כצאצא שביעי להורים יפנים בכפר ווג'ירו, מחוז פוקואוקה באי הדרומי קיושו, יפן. טנאקה נולדה כפג בשנותיה האחרונות של תקופת מייג'י ואת חודשיה הראשונים בילתה בבית חולים תוך שהיא ניזונה באמצעות הנקה מהאחיות.

במהלך מלחמת העולם השנייה עבדה בחנות שהתמחתה במכירת שירוקו (מעין קינוח יפני) ונודלס יחד עם בעלה הידאו, בן דוד רחוק שלה, לו נישאה בשנת 1922 כששניהם היו סביב גיל 19. למרות מותו הטרגי של אחד מילדיהם במלחמת העולם השנייה, היא ובעלה הידאו המשיכו לעבוד בחנות, כשבהמשך קנה פרשה מעבודתה בגיל 63. לקנה והידאו היו ארבעה ילדים נוספים ובעקבות המלחמה אימצה ילד חמישי נוסף. בשנות ה-70 ביקרה בארצות הברית, שם יש לה מספר אחייניות ואחיינים.

קנה והידאו היו נשואים עד מות האחרון בשיבה טובה בשנת 1993, אחרי קצת יותר מ-70 שנים של נישואים, כשהידאו וקנה עצמה היו בני 90.

בגיל 103 אובחן אצל טנאקה סרטן המעי הגס, ממנו הצליחה להחלים. בגיל 107, כתב בן נוסף שלה ספר אודותיה, אשר עוסק בחייה ובאריכות ימיה יוצאת הדופן. בספטמבר 2017, בגיל 114 התראיינה לרשת KBC (רשת טלוויזיה יפנית).

ב-9 במרץ 2019 הוכרה על ידי ספר השיאים של גינס כאדם המבוגר ביותר בעולם החי דאז.

ב-2 בינואר 2021 טנאקה הגיעה לגיל 118, והיא האדם השלישי בהיסטוריה שהוכח שהגיע לגיל זה. עד כה רק נשים הגיעו לגיל זה (הגבר הכי מבוגר אי פעם הידוע שתועד הוא ג'ירואמון קימורה היפני גם כן, שהגיע לגיל 116 ב-2013).

ב-10 באפריל 2022, עקפה טנאקה את שרה קנהאוס והפכה לאדם השני המבוגר ביותר בהיסטוריה. היא הלכה לעולמה 9 ימים לאחר מכן, ב-19 באפריל 2022.

קישורים חיצוניים
----------------

ויקישיתוף מדיה וקבצים בנושא **קנה טנאקה** בוויקישיתוף
* קנה טנאקה, ברשת החברתית אקס (טוויטר)
* קנה טנאקה, בספר השיאים של גינס
* קנה טנאקה, באתר "Find a Grave" (באנגלית)

הערות שוליים
------------

1. ↑  אסף גולן, עד 120: זהו גילה של האישה המבוגרת בעולם, באתר ישראל היום, 27 בדצמבר 2020

|  |  |
| --- | --- |
| בקרת זהויות עריכת הנתון בוויקינתונים | 
* NDL: 01199937
* VIAF: 259773682
* WorldCat: viaf-259773682

 |
צוללת דולפין AIP אח"י רהב, מרץ 2016. על פי פרסומים זרים צוללות דולפין AIP מותאמות לשיגור  טילים גרעיניים לטווח של 1,500 ק"מ, ובכך מעניקות לישראל יכולת מכה שנייה גרעינית, שהיא דוגמה ליישום עקרון הכשל הקטלני.
**כֶשֶׁל קטלני** (fail deadly) הוא תכונה של מנגנון. התכונה מתארת מנגנון שנבנה באופן שאם המנגנון **יִכְשֹׁל** במשימתו, אז הוא יגיב אוטומטית באופן **קטלני** שיפגע באחרים ו/או בעצמו. כֶשֶׁל-קטלני היא תכונה מנוגדת לתכונת אל כשל (fail safe) אשר בה המנגנון לא רק שלא מגיב בצורה קטלנית אלא פועל באופן אוטומטי על מנת להקטין את הנזק שנגרם מהכֶשֶׁל.

באסטרטגיה צבאית גרעינית
-----------------------

השימוש במושג כֶשֶׁל קטלני בדרך כלל נעשה בהתייחס לאסטרטגיה צבאית גרעינית שמטרתה ליצור הרתעה שתגרום לאויב לפחד להפעיל התקפה גרעינית. באסטרטגיה זו מדינה בונה מנגנון אוטומטי שיבטיח הפעלת 'מתקפת נגד' (תגובה) **קטלנית** כלפי האויב, בתרחיש שבו המדינה כבר הותקפה בכלי נשק גרעיניים של האויב, וכבר **נִכְשְׁלָה** מלמנוע את המתקפה הגרעינית הזו של האויב כנגדה. המנגנון מבטיח ש'מתקפת הנגד' (התגובה) **הקטלנית** תצא לפועל אוטומטית, גם בתרחיש, שבמהלך **כִּישָּׁלוֹן** של המדינה, האויב כבר חיסל את כל האנשים שהיו יכולים להוציא לפועל 'מתקפת נגד' לא אוטומטית.

כלומר, כשל קטלני הוא דוגמה לאסטרטגיית מכה שנייה. במקרה זה, עקרון הכשל הקטלני מרתיע את האויב מפני שיגור מכה ראשונה. אלמנט חיוני באסטרטגיית המכה השנייה, אשר מושג בכשל קטלני, הוא שמדיניות ונהלים השולטים במתקפת התגמול מאפשרים שיגור כלי נשק גרעיניים, גם אם מבנה הפיקוד והשליטה הקיים כבר נוטרל על ידי מכה ראשונה. היעילות ההרתעתית של מערכת כזו תלוי בכך שמדינות אחרות החמושות בנשק גרעיני יידעו אותה מראש.

דוגמאות לכשל קטלני
------------------

* ברית המועצות השתמשה במערכת קטלנית לכשל המכונה 'היד המתה' (אנ'). לאחר קריסת ברית המועצות, רוסיה שמרה על השיטה (למרות שכיום היא מופעלת רק בעתות משבר).

* המדיניות הקטלנית של בריטניה מאצילה סמכות פגיעה למפקדי צוללות במקרה של אובדן פיקוד (באמצעות מכתבי המוצא האחרון), ומבטיחה שגם כאשר המהלך לא מתואם, ניתן לבצע תגמול גרעיני.

* על פי פרסומים זרים צוללות דולפין AIP מותאמות לשיגור טילי שיוט שפותחו בישראל (על פי פרסומים שונים מדובר בטילי פופאי), שניתן לחמש אותם גם בראשי קרב גרעיניים לטווח של 1,500 ק"מ, ובכך מעניקות לישראל יכולת "מכה שנייה" גרעינית, למקרה שתותקף בנשק גרעיני.

ראו גם
------

* מכה שנייה
* פצצה מומלחת
* אל כשל
* נשק יום הדין

הערות שוליים
------------

1. ↑  .McDonnell, Timothy
Shoot First or Fail Deadly: Transforming US Nuclear Posture Under Eisenhower. 2019, MIT Political Science Department Research Paper
2. ↑  Scott, Len (2000). *Planning Armageddon*. Amsterdam: Overseas Publishers Association. p. 301. ISBN 9058230066.
3. ↑  Germany May Sell 2 More Dolphin Subs to Israel for $1.17B
4. ↑  ראובן פדהצור, האלוף, השר והצוללות, באתר הארץ, 21 במרץ 2012
5. ↑  Popeye Turbo
6. ↑  חדשות 2, ‏תחקיר: "צוללת הדולפין נושאת טילים גרעיניים", באתר ‏מאקו‏, 3 ביוני 2012
**טוקטר אאובקירוב** (בקזחית:**Тоқтар Оңғарбайұлы Әубәкіров**‏ נולד ב-27 ביולי 1946) הוא קוסמונאוט סובייטי ממוצא קזחי.

ביוגרפיה
--------

טוקטר אאובקירוב נולד בקולחוז במחוז קרגנדה שבקזחסטן הסובייטית למשפחה קזחית. הוא סיים את לימודיו בבית ספר של 8 שנים והחל לעבוד כחרט במפעל. במקביל הוא המשיך בבית ספר ערב אותה סיים בשנת 1965. לאחר גיוס לצבא ברית המועצות הוא נשלח לבית ספר לטייסי קרב. עם סיומה הוא החל בשירות שסיים בשנת 1976 בדרגת קפטן.

בשנת 1976 אאבקירוב סיים קורס טייסי ניסוי והחל לעבוד במשרד תכנון מיקויאן. בשנת 1979 הוא סיים לימודי הנדסת אווירונאוטיקה. אאובקירוב עבר במשרד תכנון עד לשנת 1991. בתקופה זו הוא היה טייס ניסוי של מספר מטוסים מתוצרת החברה לרבות מיג-29 ומיג-31. על פעילות בתחום ניסוי מטוסים בשנת 1988 הוענק לו תואר גיבור ברית המועצות. בשנת 1989 הוא היה בין הראשונים שביצע נחיתה על סיפון נושאת המטוסים אדמירל קוזנצוב והיה הראשון שביצע המראה מננה.

בתחילת תקופת הפרסטרויקה בתאום עם שלטונות קזחסטן הסובייטית במאי 1991 אאובקירוב החל אימונים במרכז גגארין להכשרת קוסמונאוטים. הוא נכלל בצוות של סויוז TM-13 כקוסמונאוט-חוקר (אלכסנדר וולקוב היה מפקד צוות). לאחר שהייה בחלל של 7 ימים אאבקירוב חזר לכדור הארץ בחללית סויוז TM-13 (אנטולי ארצברסקי היה מפקד צוות). על טיסה זו הוענק לו תואר "גיבור העם של קזחסטן", אות כבוד מוזהב על שירות הרפובליקה האוסטרית ועיטור מהפכת אוקטובר (ברית המועצות).

לאחר הקמת קזחסטן כמדינה עצמאית, אאובקירוב עבר להתגורר בה. באפריל 1992 הוא מונה לסגן ראשון של יושב ראש וועדת הגנה המדינה. בהמשך הוא נבחר מספר פעמים לפרלמנט וכיהן בה עד לשנת 2012.

בשנת 2022 אאובקירוב תמך בהכנסת כוחות ארגון האמנה לביטחון משותף לדיכוי המהומות.

קישורים חיצוניים
----------------

ויקישיתוף מדיה וקבצים בנושא **טוקטר אאובקירוב** בוויקישיתוף
* ביוגרפיה (ברוסית)
* ביוגרפיה
* ביוגרפיה באתר רוסקוסמוס (ברוסית)
**מכבי סקציה מעלות תרשיחא** הוא מועדון כדורגל מהעיר מעלות-תרשיחא המשחק בליגה ג׳ מחוז גליל עליון, (נכון לעונת 2023/2024).

נכון לעונה זאת, ככל והעיר מעלות תרשיחא חלק מיישובי קו העימות, הופסקה פעילות הקבוצה לפחות עד תום עונת הכדורגל הנוכחית עקב מלחמת חרבות ברזל.

היסטוריה
--------

לכל אורך שנותיו המועדון שיחק בעיקר בליגות הנמוכות של הכדורגל הישראלי. בעונת 2004/2005, המועדון עלה בפעם הראשונה בתולדותיו לליגה א', אחרי שסיים במקום הראשון בליגה ב' צפון. את עונת הבכורה שלו בליגה א' צפון המועדון סיים במקום ה-6, אך בעונה שלאחר מכן המועדון ירד בחזרה לליגה ב'. בסוף עונת 2010/2011 המועדון עלה מליגה ב' אל ליגה א' בפעם השנייה בתולדותיו. בעונת 2011/2012 רשם המועדון את הישג השיא שלו לאורך ההיסטוריה כשסיים במקום ה-4 בליגה א' צפון. עם זאת, עונה לאחר מכן הוא ירד שוב בחזרה לליגה ב', לאחר שהקבוצה סיימה במקום האחרון בליגה.

בעונת 2013/2014 רשם המועדון הישג מרשים במפעל גביע המדינה בכדורגל בעת ששיחק בליגה ב', הליגה הרביעית בכדורגל הישראלי, אחרי שגברה הקבוצה על הפועל בקה אל גרבייה 4:2, לאחר מכן ניצחה שני מועדונים מהליגה הלאומית: הכח עמידר רמת גן בתוצאה 0–3, ואחר כך את הפועל פתח תקווה בתוצאה של 2-1, והגיע עד לרבע הגמר הגביע. ברבע הגמר הובסה הקבוצה 0–8 על ידי מכבי פתח תקווה (מליגת העל), באצטדיון המושבה. בכך הפכה מכבי סקציה מעלות תרשיחא הפכה לקבוצה הראשונה והיחידה מהליגה הרביעית בישראל שמעפילה עד לשלב רבע גמר גביע המדינה.

באותה העונה בליגה, המועדון סיים במקום השלישי בליגה ב' צפון א', ועל ידי זה הוא זכה בכרטיס לפלייאוף העלייה, לאחר שנאבקה עם מועדון כדורגל אחוה כפר מנדא, הפועל שפרעם, ומכבי אחי איכסאל על הכרטיס. הקבוצה התמודדה מול הפועל דליית אל כרמל בפלייאוף העלייה, ניצחה 5–6 בפנדלים לאחר תיקו מוחלט, ועלתה לליגה א' בפעם השלישית בתולדותייה.

בעונת 2015/16 הקבוצה סיימה במקום ה-15 בליגה א' צפון וירדה לליגה ב' שוב.

קישורים חיצוניים
----------------

* מכבי סקציה מעלות תרשיחא, ברשת החברתית פייסבוק
* מכבי סקציה מעלות תרשיחא באתר ההתאחדות לכדורגל בישראל

הערות שוליים
------------

1. ↑  ליגה ב' צפון 2004/05, באתר ONE ‏
2. ↑  ליגה א' צפון, 2005/06, באתר ONE ‏
3. ↑  ליגה ב' צפון א' - 2010/2011, באתר ההתאחדות לכדורגל ‏
4. ↑  דורון בן דור, ‏סנסציה: צפו במעלות מדיחה את הפ' פ"ת עם 1:2, באתר ONE‏, 11 בפברואר 2014
5. ↑  סיון גולדנברג, ‏צפו ב-0:8 האדיר של מכ' פ"ת על מעלות בדרך לחצי, באתר ONE‏, 25 במרץ 2014
6. ↑  ליגה ב' צפון א' - 2013/2014, באתר ההתאחדות לכדורגל ‏
7. ↑  פרטי המשחק הפועל דלית אל כרמל - מכבי סקציה מעלות תרשיחא, באתר ההתאחדות לכדורגל ‏, 15 במאי 2014
8. ↑  בני אילת ומעלות/תרשיחא ירדו לליגה ב' - באתר דאבל פס
**אליעזר ברנשטיין** (כתיב לועזי: **Bernstein Eliezer**‏; 1873–1973) היה איש עסקים, נדבן, ציוני, בונה בית ברנשטיין (ראשון לציון) ובית ברנשטיין (תל אביב). יחד עם רעיתו הביא לעולם שבעה ילדים ובהם גם אברהם ברנשטיין.

אליעזר ברנשטיין נולד בעיירה היהודית ולודבה, בפולין, להוריו מתיתיהו ובאשה ברנשטיין. ב-1896 היגר לאנגליה והתיישב בלונדון, שם התחיל לעסוק בכובענות (מילינר) ופרוונות. ב-1925, לרגל הקמת האוניברסיטה העברית בירושלים הגיע לראשונה אליעזר ברנשטיין לארץ ישראל. הוא רכש קרקע במזרח ראשון לציון, בקרבת מחנה צריפין במטרה להושיב שם בני משפחה שלו. במהלך השנים הוא הביא לארץ ישראל כ-70 מבני משפחתו מפולין. הוא בנה בתים עבור הקרובים, שהעלה מפולין וסיפק להם עבודה בפרדס שלו.

ברנשטיין הקים בארץ ישראל שני בתים גדולים, שכונו בית ברנשטיין ובית ברנשטיין, הראשון בראשון לציון והשני בתל אביב. ב-1934 התיישב יחד עם רעייתו, בלה בלומה, בבית שבנה בראשון לציון, בית גדול עם ברכת שחיה, אורווה, מגרש טניס ומדשאות והבית היה למקום התכנסות של אנשים חשובים מאוד, כולל הנציב העליון, הרברט סמואל, הידיד ומאיר דיזנגוף, ראש עיריית תל אביב. ברנשטיין נהג לרכוב לצד דיזנגוף בעדלאידע. לעיתים, בלילות ירח מלא, על שפת הבריכה, הנעימה לאורחים התזמורת הסימפונית הארץ ישראלית (Palestine Symphony Orchestra).

קישורים חיצוניים
----------------

* Bernstein Eliezer (באנגלית)
* התחדשות עירונית: קבוצת רכישה קנתה בניין לשימור ותבנה 20 דירות
* בית ברנשטין
* ראשון לציון - עיר עם נוסטלגיה בית ברנשטיין
**מספר טיפולוגי** (נקרא גם **מספר נוסחאי**) הוא מספר בעל מבנה טיפולוגי (לפי תורת הטיפוסים), כלומר מבוסס על זיקה לסימנים או תופעות מסוימות ובהתאם לכך מייצג תכונות מהותיות הקשורות לתחום זה. למספר טיפולוגי יש משמעות מיוחדת והוא בדרך כלל מסמל קדושה, ייחוד וערך על פי תרבויות, דתות ומיתוסים שונים. המספר משמש בדרך כלל כמספר בעל משמעות סמלית ללא קשר למשמעותו הכמותית המדויקת.

מספרים טיפולוגיים ביהדות
------------------------

הקביעה אילו מספרים נחשבים לטיפולוגיים היא תלויית תרבות וזמן. כך למשל במקרא, המספר 7 הוא מספר טיפולוגי: שבעה ימים שבהם נברא העולם והיום השביעי – שבת, השנה השביעית – שמיטה, נפילת חומות יריחו לאחר שבעה סיבובים סביבן, ולאחר שבע שביעיות – יובל. גם המספר 40 הוא מספר טיפולוגי במקרא: משה שהה על הר סיני 40 יום ו-40 לילה, הגשם במבול נמשך 40 יום ו-40 לילה, בספר שופטים נכתב מספר פעמים "ותשקוט הארץ ארבעים שנה", בני ישראל נדדו במדבר 40 שנה ועוד. מספרים נוספים הם עקיבא ו-12.

המספר 70 מופיע פעמים רבות, כך למשל בספר בראשית מצוין כי מספר הנפשות של יעקב ובניו היה 70 ("שבעים נפש עלו מצרימה"), בפרשת נח נזכרים 70 בני נח שהיו לאומות העולם וכך בביטוי שבעים פנים לתורה. תרגום המקרא ליוונית נקרא כך על פי מספר מחבריו, על אף שעסקו במלאכה 72 מחברים.

בספרות חז"ל, המספרים 7 ו-10 הם מספרים טיפולוגיים, כפי שמופיעים במשנה בפרק החמישי במסכת אבות, בעשרת הדברות, בן שלוש עשרה למצוות ועוד. כך גם המספרים 24, 100, 200, 300 ו-1000 שנבחרו בשל היותם מספרים עגולים. בספר מלכים, מפורט כי לשלמה המלך היו 1000 נשים: "ויהי לו נשים שרות שבע מאות ופלגשים שלש מאות".

המספר 18 נחשב ביהדות לבר-מזל, כיוון שבגימטריה הוא שווה בערכו למילה ***חי***. יהודים נוהגים לתרום בכפולות של ח"י שקלים (כגון, פעמיים ח"י או ח"י עשרות או ח"י אלפים).

### מילה מנחה

 ערך מורחב – **מילה מנחה**  

במקרא, חזרה על ביטוי או על מילה מסוימת מספר טיפולוגי של פעמים היא אלמנט ספרותי המקנה לו הדגשה וחשיבות יתרה. חזרה זו מופיעה גם ביצירות שירה ופרוזה כלליות, ומודגשת בעיקר במקרא.

מספרים טיפולוגיים בנצרות
------------------------

בתרבויות אירופיות, המספרים 3, 7 ו-12 הם מספרים טיפולוגיים.

בנצרות 13 הוא מספר המסמל חוסר מזל, על פי האמונה הנוצרית בסעודה האחרונה של ישו שהתרחשה ביום שישי סעדו 13 אנשים, ישו ו-12 השליחים, יחד עם יהודה איש קריות, ועקב כך יום שישי ה-13 נחשב ליום מועד לפורענות. בהתאם לכל, יש מקומות בהם לא מופיע ברחוב בית מספר שלוש עשרה, אלא מדלגים משתים עשרה לארבע עשרה, או מדלגים על קומה שלוש עשרה בבנין.

ראו גם
------

* מספר מעניין

קישורים חיצוניים
----------------

* גשר מפעלים חינוכיים, מספר נוסחאי, טיפולוגי, באתר הספרייה הווירטואלית של מטח
* פרופ' משה צפור, בשבעים נפש ירדו אבתיך מצרימה (אורכב 03.03.2016 בארכיון Wayback Machine), באתר אוניברסיטת בר-אילן
* מאיר בר־אילן, המספרים באגדות התלמוד — הרהורים נומרולוגיים, דרך אגדה יד (תשע"ט, מכללת אפרתה

הערות שוליים
------------

1. ↑  עקב היות המספר 3, מספר ראשוני נמוך, ישנה סבירות גבוהה שהוא מספר שרירותי או מדויק ללא משמעות טיפולוגית
2. ↑  ספר בראשית, פרק מ"ו, פסוק כ"ז
3. ↑  ספר מלכים א', פרק י"א, פסוק ג'
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

שלט לציון גילויו של המילטון על גשר ברום
**גשר ברום** (באירית: **Droichead Broome**) הוא גשר החוצה את תעלת המים המלכותית בקברה, דבלין, אירלנד. הוא נקרא על שם וויליאם ברום (william broome) אשר היה אחד ממנהלי חברת התעלה המלכותית. הגשר ידוע בתור המקום שבו ויליאם רואן המילטון כתב לראשונה את הנוסחה היסודית לכפל  קוונטרניונים ב-16 באוקטובר 1843, שהיא {\displaystyle i^{2}=j^{2}=k^{2}=ijk=-1\,}. על הגשר מוצב שלט זיכרון לציון התגלית "בהבזק של גאונות" שעליה כתוב:

> 
> Here as he walked by
> on the 16th of October 1843
> Sir William Rowan Hamilton
> in a flash of genius discovered
> the fundamental formula for
> quaternion multiplication
> i² = j² = k² = ijk = −1
> cut it on a stone of this bridge &
> 
> 

  

בתאריך זה מתקיימת מדי שנה צעדה ממצפה דאנסינק לגשר. בין המשתתפים בצעדה ניתן למנות את: מארי גל-מאן, סטיבן ויינברג, פרנק ווילצ'ק, אנדרו ויילס, רוג'ר פנרוז ועוד. תאריך זה קיבל את השם ברומסדיי (broomsday) על שם הגשר ועל הדמיון בין תאריך בלומסדיי שנחגג ב-16 ביוני על שם ג'יימס ג'ויס.

קישורים חיצוניים
----------------

ויקישיתוף מדיה וקבצים בנושא **גשר ברום** בוויקישיתוף
**Jurassic World Evolution 2** הוא משחק וידאו מסוג סימולציות עסקים של החברה "Frontier Developments" שיצא ב-9 בנובמבר 2021 ומהווה המשך למשחק המחשב Jurassic World Evolution מ-2018. המשחק מבוסס על הסרטים החמישי והשישי בסדרת סרטי פארק היורה - עולם היורה: נפילת הממלכה מ-2018 ועולם היורה: השלטון שייצא ב-2022.

משחק זה ייצא ב-9 בנובמבר 2021 למשחק בפלייסטיישן 4, פלייסטיישן 5, Microsoft Windows, ב-Xbox One וב-Xbox Series X/S.

תוכן
----

בניגוד למשחק הקודם המתקיים על הארכיפלג הבדיוני "5 המיתות", משחק זה מתרחש עם עלילת "עולם היורה: נפילת הממלכה", על אדמת ארצות הברית והוא כולל נופי יערות ומדבריות לצד נופים שונים.

משחק זה מדמה מעין גן חיות המיועד לדינוזאורים ובו מבקרים ופועלים. הוא מכיל מעל 75 מינים פרהיסטוריים כולל דינוזאורים, פטרוזאורים וזוחלים ימיים להם השחקן צריך לספק מזון, משאבי מחיה ווטרינרים מיוחדים. במשחק זה הדינוזאורים פועלים עם בינה מלאכותית ויכולים להילחם ביניהם או להתאחד. ישנם גם יותר צורות נופים מהמשחק הקודם ומכיל סוגים שלא נכללו בו, כמו הצ'יאנשוזאורוס, אך גם את הסוגים הפופולרים כמו הטירנוזאורוס או הטריצרטופס. ישנם מכלאות מותאמות לטורפים ולצמחוניים ותנאי מכלאות שונות. במשחק ישנם גם מופעים עבור המבקרים ופנייה להעדפותיהם לצפייה.

השחקן מתקדם במשחק על ידי גיוס מדענים למחקר והדגרת מינים פרהיסטוריים, לאחר חילוץ של ה-DNA שלו ממאובנים ולעיתים גם חילוץ תכונות כמו עמידות למחלות מסוימות.

המשחק מלווה בקריינותם של ג'ף גולדבלום וברייס דאלאס הווארד בתפקידם כ-איאן מלקולם ו-"קלייר דירינג".

קישורים חיצוניים
----------------

ויקישיתוף מדיה וקבצים בנושא **Jurassic World Evolution 2** בוויקישיתוף
* 

* אתר האינטרנט הרשמי של Jurassic World Evolution 2 (באנגלית)

| פארק היורה מאת מייקל קרייטון |
| --- |
| ספרים | פארק היורה (1990) • העולם האבוד (1995) |  |
| סרטים | 

|  |  |
| --- | --- |
| סרטי פארק היורה | פארק היורה‏ (1993) • פארק היורה: העולם האבוד (1997) • פארק היורה 3 (2001) |
| סרטי עולם היורה | עולם היורה (2015) • עולם היורה: נפילת הממלכה (2018) • עולם היורה: עולם חדש (2022) |

 |
| סדרות-בת | הקרב בביג רוק (2019) • עולם היורה: מחנה הקרטיקון (2020-2022) • פרולוג עולם היורה: עולם חדש (2021) |
| משחקי מחשב | פארק היורה 3: בניית פארק (2001) • Jurassic Park: Operation Genesis‏ (2003) • פארק היורה: המשחק (2012) • Jurassic Park Builder‏ (2012) • ‏Jurassic World Evolution‏ (2018) • Jurassic World Evolution 2 (2021) |
| ראו גם | פארק היורה - דמויות (איאן מלקולם • אלן גרנט • אלי סאטלר • הנרי וו • אוון גריידי • קלייר דירינג) • פארק היורה - יצורים פרהיסטוריים |
הבור באדמה שבתחתיתו נמצאת הכניסה למערה.
בתוך המערה
**מערת עלמה** (נקראה גם מערת הלוויתן) היא מערה סמוכה למושב עלמה שבגליל ונקראת על שמו. המערה היא מהארוכות שבמערות הגליל.

היסטוריה
--------

המערה מזוהה כ"מערת הבבליים" המוזכרת על ידי אשתורי הפרחי, הכותב שהלך בה כפליים תחום שבת ולא הגיע לסופה ושאנשי המקום ספרו לו שמוצא המערה הוא בירושלים. בשנת 1742 ביקר בעלמה רבי חיים בן עטר ומתיאור תלמידו על המסע עולה, כי במערה מצויים קברים: "שיש שם מספר צדיקים קבורים, תשע מאות אלף". בשנת 1769 תיאר משה ירושלמי את ביקורו במערה. 

המערה נחקרה בראשית שנות ה-60 על ידי חוג חוקרי המערות והנקיקים שמצאו בעומקה אולם ענק שאורכו 160 מטר ורוחבו 10 מטרים. המלצה להכרזה על המערה כשמורת טבע נתקבלה במועצת הגנים הלאומיים ושמורות הטבע באמצע 1965. בשנת 1977 הופקדה תוכנית להכרזה על המערה כשמורת טבע. היום נמצאת המערה בשטח המיועד של שמורת נחל חצור.

שם
--

המערה נקראה בערבית מע'ארת אל הותה, שתרגומו בעברית הוא "מערת התהום". בעבר נקראה המערה מערת הלוויתן.

אגדות
-----

אגדות שונות נכתבו וסופרו עליה במהלך השנים. בעבר נקראה המערה בשם "מערת הבבלים" על פי האגדות שעולי בבל עלו דרכה חזרה לארץ ישראל או בגלל שנטמנו בה עצמות של עולי בבל.

תיאור המערה
-----------

המערה תלולה וגובהה מגיע ל-106 מטרים. המערה היא מערת נטיפים.

באזור המערה ובתוכה מקננים עטלפים ויונים. שני מיני העטלפים הבולטים במערה הם נשפון גדות וכנפן. סקר של רשות הטבע והגנים בשנת 2012 גילה כי מספר העטלפים במערה ירד מכמה עשרות אלפים בתחילת שנות האלפיים לעשרות בודדות בלבד. השערת החוקרים היא כי הסיבה להעלמות העטלפים היא תאורה חזקה ורעש מצד המטיילים במערה. לכן נאסרה הכניסה למערה בחודשי החורף בזמן שהעטלפים ישנים את שנת החורף.

סיור במערה
----------

הגישה אל המערה מתבצעת בראשיתה בדרך כלל על ידי כלי רכב ממונעים הפונים אל דרך עפר המתחילה מול כביש הכניסה לכפר ריחאניה. בהמשך מתגלה אזור טרשים רחב המצריך צעידה רגלית עד לוע הר גדול שנוצר מקריסת שכבות ההר העליונות אל חללו הפנימי. בתחתית לוע ההר קיים פתח המערה. המערה מורכבת מסלעים לחים וחלקים, ובשל כך ההליכה בה מחייבת זהירות יתרה.

בצדי קירות המערה ננעצו יתדות עזר למבקרים, וכן, מחזירי אור כסימני דרך. המסלול במערה הוא דו כיווני, ובשל רוחבה המצומצם של המערה הדבר יוצר לעיתים עיכובים למטיילים בה.

זמן המסלול הממוצע במערה נע בין 3 שעות לקבוצות וכ-40 דקות ליחידים.

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **מערת עלמה** |
| ויקישיתוף תמונות ומדיה בוויקישיתוף: **מערת עלמה** |

הערות שוליים
------------

1. ↑  יהודה אריאל, משקוף ומערה במושב עלמה, הארץ, 9 באוגוסט 1963
2. 1 2  עמנואל הראובני, **טיולי מערות ואתרים בסביבתן**: כתר הוצאה לאור, 1999
3. 1 2  יוסף ברסלבי, ועוד על מערת הלויתן, למרחב, 12 באוגוסט 1955
4. ↑  מה צופן בור השטן, מעריב, 23 ביוני 1963
5. ↑  המלצה ל־9 שמורות־טבע חדשות, למרחב, 4 ביולי 1965
6. ↑  הודעה בדבר הפקדת תכנית מפורטת, מעריב, 7 באוגוסט 1977
7. ↑  עזריאל זליגמן, מערת הלוייתן בלב הגליל העליון, למרחב, 5 באוגוסט 1955
8. ↑  מערת עלמה באתר "גליל"
9. ↑  אהרן בי"ר, פניני העמק והגליל, שערים, 17 בינואר 1960
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

גשר גליניקה, מבט מכיוון ברלין (2016)
לוחית זיכרון בגשר גליניקה
**גשר גליניקה** (בגרמנית: **Glienicker Brücke**) הוא גשר בגרמניה מעל הנהר האפל (Havel), אשר מקשר בין ברלין לפוטסדאם.

היסטוריה
--------

הגשר נבנה בשנת 1907. בשנת 1945, לאחר שבעלות הברית חילקו ביניהן את העיר ברלין, הפך הגשר לנקודת גבול בין האזור האמריקאי (המערבי) לבין האזור הסובייטי (המזרחי). במהלך המלחמה הקרה בוצעו על גשר גליניקה חילופי מרגלים בין ברית המועצות לארצות הברית, ובשל כך זכה גשר זה לכינוי "גשר המרגלים".

החלפה הראשונה בוצעה ב-10 בפברואר 1962, כאשר רודולף אבל, מרגל של הק.ג.ב. אשר נתפס על ידי ה-FBI בארצות הברית, הוחלף תמורת פרנסיס גארי פאוורס, טייס מטוס ריגול אמריקאי שהופל בשמי ברית המועצות.

ההחלפה השנייה בוצעה ב-12 ביוני 1985, כאשר 23 סוכני ריגול אמריקאים, אשר נתפסו במזרח אירופה, הוחלפו תמורת 4 סוכנים סובייטים שנתפסו במערב.

ההחלפה השלישית בוצעה ב-11 בפברואר 1986, כאשר במסגרת עסקת חילופי מרגלים שוחרר אסיר ציון נתן שרנסקי. לעומת החילופים הקודמים, אשר בוצעו בחשאי, החלפה זו בוצעה לאור מצלמות התקשורת. שרנסקי התעקש להתריס כנגד ברית המועצות, ובניגוד להוראה שקיבל מהחייל ששחררו, לצעוד ישר – הוא חצה את הגשר בעקלתון.

בשנת 1990, לאחר איחוד גרמניה, חדל הגשר לשמש נקודת גבול והפך לגשר רגיל.

ראו גם
------

* גשר המרגלים

קישורים חיצוניים
----------------

ויקישיתוף מדיה וקבצים בנושא **גשר גליניקה** בוויקישיתוף
* 

* אתר האינטרנט הרשמי של גשר גליניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558705805171
* GND: 4413245-1
* LCCN: sh97002364
* NKC: ge1207728
* VIAF: 240071504
* WorldCat (עם VIAF): 240071504

 |
**Zoo Tycoon** הוא משחק וידאו שיצא לראשונה באוקטובר 2001 לראשונה מסוג סימולציות ניהול ובנייה שיצאה בידי החברה Blue Fang Games והחברות Frontier Developments ו-Behaviour Interactive. המשחק פורסם בידי מיקרוסופט ולאורך השנים נוצרו משחקי המשך.

המשחק
-----

המשחק מדמה גן חיות, המנוהל בידי השחק, והמטרה היא להגיע לרמת הטיפול והטיפוח הגבוהים ביותר על מנת להפוך לגן חיות פופולארי, השחקן מתחיל בסכום כסוף שהוא מקבל מראש, ובזה לבנות גן חיות שלם, לרבות חיות, צמחייה ועובדים וכן מתקנים ואטרקציות תיירותיות למבקרים. ככל שהמבקרים והחיות מרוצים יותר מרוויחים יותר כסף. אם החיות לא מרוצות השחקן ייאסר בקניית חיות נוספות עד שייטפל באלו שאינם מרוצות (באמצעות לחיצה על העובדים ומתן הוראות).

בחלק מהגנים בהם פותחים ישנם מספר חיות שהועלו מראש, אחרת השחקן יצטרך לקבל וותק ניהולי לפני שחיות חדשות ומורכבות יותר ייפתחו לו או שיצטרך לייבא באמצעות משלוחים (בתוך תבנית הנמצאת ליד שורת המשימות) עליהם הוא לוחץ על מהירות המשלוח.

חיות שונות צורכות דברים שונים לרבות: מזון ומים, רפואה, חברה טובה וסביבה הדומה לטבעית. לכמה חיות כמו שימפנזה, פנתר שחור או הפילים ישנו צורך בהעשרה סביבתית, בדיוק כמו בגן חיות אמיתי והשחקן יצטרך לקנות לו אותם. בכלוב של חיות אוכלי בשר צריך לדאוג להרחיק חיות אחרות שייטרפו אם יתקרבו לכלוב ולעיתים אפילו אנשים שמבקרים.

### חבילות הרחבה

בנוסף לגן חיות הכולל חיות בר רגילות ישנם גרסאות בהם החיות הם דינוזאורים או יצורים קדומים נוספים וגרסאות אחרות בהם בעלי חיים ימיים מושלים וכן גרסאות המשלבות את כל אלה יחדיו. בשביל הגרסאות המיוחדות ישנם מדענים או צוללנים מיוחדים שהשחקן צריך לרכוש.

קישורים חיצוניים
----------------

* 

* אתר האינטרנט הרשמי של Zoo Tycoon
* האתר הרשמי (באנגלית)
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

**גשר המלך קרול הראשון**, (ברומנית: **Podul Regele Carol I**) היה גשר מעל נהר הדנובה, שחיבר את חבל דוברוג'ה ליתר חבלי רומניה.

מראה הגשר בשנת 1902
ב-1878 קיבלה רומניה, בהנהגתו של קרול הראשון, מלך רומניה, עצמאות מלאה מהאימפריה העות'מאנית. בחוזה סן סטפנו נאלצה רומניה לוותר לטובת האימפריה הרוסית על דרום בסרביה ובתמורה קיבלה את חבל דוברוג'ה. המלך קרול יזם בניית גשר ראשון מעל לדנובה מאז נהרס גשר טראיאנוס, גשר המלך קרול הראשון, כדי לחבר את דוברוג'ה ליתר חבלי רומניה. הגשר נבנה בין השנים 1890 - 1895 ונועד לקיים את תנועת הרכבות בין הבירה בוקרשט ובין הנמל הרומני בים השחור, קונסטנצה.

המהנדס הרומני אנגל סליגני, שעמד בראש קבוצת המתכננים והבונים של הגשר
בתקופה הקומוניסטית שונה שם הגשר ל"גשר אנגל סליגני", שמו של המהנדס הרומני, שעמד בראש קבוצת המתכננים והבונים של הגשר. השימוש בגשר זה נפסק ב-1987 לאחר שנבנה לצידו גשר חדש, גשר צ'רנוודה.

גשר המלך קרול הראשון מורכב משני גשרים נבדלים, האחד מעל האפיק הראשי של הדנובה והשני מעל זרוע בורצ'אה, בביצת יאלומיצה. הגשר נמצא בגובה 30 מטר מעל גובה פני המים, כדי לאפשר מעבר מתחתיו לספינות בעלות תרנים. בעת הקמתו זה היה הגשר הארוך ביותר באירופה.

הגשרים נפגעו במהלך שתי מלחמות העולם, במלחמת העולם הראשונה הצבא הרומני, שנסוג מפני הצבא הגרמני, חיבל בגשרים - הם תוקנו לאחר המלחמה. במלחמת העולם השנייה, בשנת 1941, הגשרים הופצצו על ידי מטוסים סובייטים ונפגעו קשה - לקח ארבעה חודשים להשיב אותם לתפעול.

קישורים חיצוניים
----------------

ויקישיתוף מדיה וקבצים בנושא **גשר המלך קרול הראשון** בוויקישיתוף
* Podul Carol I, minunea Europei (ברומנית)

הערות שוליים
------------

1. ↑  גשרי הדנובה (ברומנית)
2. ↑  Anghel Saligny, inginerul care a testat cu preţul vieţii podul de la Cernavodă (ברומנית)
3. ↑  Cele cinci tentative eșuate de a distruge cu bombe podul de la Cernavodă (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 7608571-5
* VIAF: 242330972
* WorldCat (עם VIAF): 242330972

 |
שגיאות פרמטריות בתבנית:מבנה   
פרמטרים ריקים [ מיקום ] לא מופיעים בהגדרת התבנית 

**גשר מור** היה גשר בגוש קטיף אשר חיבר בין הגוש לציר כיסופים. הגשר אפשר תנועה נפרדת לישראלים ופלסטינים ברצועת עזה.

עלות הקמתו של הגשר הייתה כ-15 מיליון שקלים.

היסטוריה
--------

גשר מור נפתח לתנועה בתחילת יוני 2002 יחד עם קטע כביש עוקף מכביש 232, שאיפשרו להיכנס לגוש קטיף מבלי לעבור בדרך צלאח א-דין (קטע כביש שבאותם ימים היה חלק מכביש 4), שבו הייתה תנועת של אזרחים פלסטינים באופן קבוע. הגשר עצמו היה גשר מודולרי אשר היה עשוי מברזל שיובא מארצות הברית. עוד לפני שהוקם הגשר הייתה התנגדות רבה בגוש קטיף בנוגע להקמתו משום שתושבי הגוש חששו שהגשר יהווה מוקד נוסף לפיגועי טרור.

כבר בחודש הפתיחה של הגשר נמצאו מספר מטעני חבלה סמוך לגשר, אתר קטיף.נט כתב ביום האירוע כי הגשר מעט שקע ובמקומות אחדים אף התפרקו כמה קורות מתכת.

במאי 2004 החליט צה"ל לבנות גדר באזור ציר כיסופים, הגדר הייתה באורך כולל של כ-7 קילומטרים, על פי מספר גורמים צבאיים סוג הגדר הוא סוג מכונה "גדר עוגן", שאיננה גדר התראתית המוכרת ממרחב התפר ובסמכותו של צה"ל עצמו הייתה להכריז על בנייתה. החלטה זו באה לאחר פיגוע בו נרצחו אם ו-4 בנותיה (הפיגוע נודע לימים כרצח טלי חטואל ובנותיה). עם זאת עוד לפני הפיגוע צה"ל החל בבניית גדר במקומות בציר כיסופים ובגשר מור אשר נחשבו לבעייתיים אך בעת הפיגוע עדיין לא הונחה הגדר במקום בו אירע.

בכתבה על הפיגוע פורסם כי בתחילה ירו המחבלים, אשר הגיעו מדרום לציר כיסופים, ונעו לעבר רכב ממוגן של צוות של רשת התקשורת האמריקאית ה-CNN, המחבלים לבסוף החטיאו והרכב המשיך לנסוע לעבר גשר מור, הנמצא בהמשך לציר כיסופים. לאחר שהמחבלים הבינו שלא הצליחו במטרתם ניסו למצוא מטרה חדשה, מיד לאחר מכן פתחו המחבלים באש לעבר רכב "סיטרואן", בה נסעה המשפחה. על מכסה המנוע של הרכב, שספג פגיעות רבות של קליעים, נותרה כרזה שמכוונת למצביעי הליכוד: "לב יהודי מצביע נגד" (מטרת הכרזה הייתה לעורר את רגשות מצביעי משאל ההתנתקות שהתקיים באותו הזמן בנוגע לשאלה אם ליישם את תוכנית ההתנתקות).

לאחר ביצוע תוכנית ההתנתקות, ב-9 בספטמבר 2005 פירק צה"ל את הגשר והחזיר את מרכביו לישראל.

לאחר הפינוי של הגוש השלימו הפלסטינים המקומיים את פירוקו של כל תוואי הכביש למעט שני ניצבי הגשר שנשארו במקום, ורק בשנת 2013 הורחבה דרך צלאח א-דין והוחלט להרוס את ניצבי הגשר.

ראו גם
------

* מעבר כיסופים
* גשר אלנבי

קישורים חיצוניים
----------------

* גשר מור, באתר עמוד ענן

הערות שוליים
------------

1. ↑  צה"ל מפרק הגשר שחיבר את מעבר כיסופים עם גוש קטיף, באתר וואלה!‏, 8 בספטמבר 2005
2. ↑  קטיף.נט: \"גשר מור\" שוקע, באתר ערוץ 7, 14 ביוני 2002
3. ↑  צה"ל מתחיל היום בבנית גדר "טיפשה" לאורך פרוזדור כיסופים באורך כולל של כ-7 קילומטרים, באתר גלובס, 6 במאי 2004
4. ↑  חנן גרינברג וארצי חלפון, ביום המשאל: אם ו-4 בנותיה נרצחו בציר כיסופים, באתר ynet, 2 במאי 2004
5. ↑  צה"ל סיים לפרק את גשר מור ברצועת עזה, באתר ynet, 9 בספטמבר 2005
קרל רינק (בגרמנית: **Karl Rink**) היה קצין בזרוע האס-אס הנאצית אשר כיהן כמפקד גטו קובנה למרות תפקידו הגבוה במשטר הנאצי, רינק היה מעורב בסדרת פעולות סמויות שתרמו להצלת עשרות יהודים מהשמדה.

רקע
---

רינק נולד בגרמניה בשנות ה-20 של המאה ה-20, למשפחה פרוטסטנטית. מנעוריו הראה עניין רב בצבא ובמדיניות, ובסופו של דבר הצטרף למפלגה הנאצית ולאחר מכן לאס-אס. במהלך שירותו, רינק התמנה למספר תפקידים בכירים, אך מה שבלט ביותר היה תפקידו כקצין אחראי על בתי מלאכה בגטאות, שם פגש והכיר יהודים רבים.

בניגוד לרוב חבריו לאס-אס, רינק החל להציג ספקות מוסריות לגבי התוכנית הנאצית להשמדת היהודים. בעקבות אהבה גדולה שהתפתחה בינו לבין אישה יהודייה, הוא החל לפעול בחשאי כדי להציל יהודים, והשתמש במעמדו הגבוה כדי להוציאם מגטאות ולספק להם מקלט זמני או דרכי בריחה.

רינק ניצל את יכולתו לגשת למידע סווג ואת האמון שנתנו לו מפקדיו כדי לזייף מסמכים, לשחרר עצורים יהודים בטענות שקריות ולהעביר מזון ותרופות ליהודים שהתחבאו. כמו כן, הוא השתמש ברשת קשרים רחבה של עוזרים ושותפים, לעיתים קרובות מתוך סיכון רב לחייו ולקריירה שלו.

לאחר המלחמה, קרל רינק נתקל בבעיות רבות בניסיונותיו לשוב ולחיות חיים רגילים. הוא נאלץ להתמודד עם האשמות של רצח ועם התעלמות מצד החברה בגרמניה הפוסט-נאצית, שלא הכירה או לא רצתה להכיר בפעולותיו להצלת יהודים. למרות המאמצים של ניצולים ושל משפחתו לנקות את שמו, רינק לא זכה להכרה רחבה בזמן חייו.

היסטוריה ומחקר מאוחר יותר החלו לחשוף ולתעד את סיפורו של רינק, הודות לעדויות של ניצולים ומסמכים שנמצאו בארכיונים. הסיפורים על פעולותיו במהלך המלחמה חשפו דילמות מוסריות עמוקות והראו כיצד אפשר למצוא אנושיות גם בתוך האופל הכי עמוק.

קרל רינק נפטר בשנות ה-70 של המאה ה-20, מבלי לקבל הכרה רשמית על פעולותיו במהלך המלחמה.

הערות שוליים
------------

1. 1 2 3 4 5 6 7  לנסקי, נעמה (2007-07-11). "קצין אס-אס וג'נטלמן". *הארץ*. נבדק ב-2024-03-25.
שגיאות פרמטריות בתבנית:מבנה   
פרמטרים [ מיקום ] לא מופיעים בהגדרת התבנית 

**גשר דאן ממוריאל** (באנגלית: **Dunn Memorial Bridge**) הוא גשר מעל נהר ההדסון במדינת ניו יורק, המחבר את בירתה אולבני ממערב, עם העיר רִינְסֶלֶר (אנ') שממזרח לנהר. את הגשר חוצים הכביש המדינתי מס' 9 (אנ') והכביש המדינתי מספר 20 (אנ').

הגשר נקרא על שם טוראי פארקר פ. דאן (אנ'), תושב אולבני, שנהרג במלחמת העולם הראשונה בסמוך לסיומה, ועוטר בעיטור מדליית הכבוד, שהוא עיטור הגבורה הגבוה ביותר שניתן בכוחות המזוינים של ארצות הברית. נדיר למצוא בארצות הברית גשר חשוב וגדול שנקרא על שם של טוראי פשוט לכאורה.

היסטוריה
--------

בניית הגשר הנוכחי הושלמה בשנת 1969, והוא החליף את הגשר הישן יותר שנבנה בשנת 1933 ונשא את אותו שם. לשניהם קדם גשר ישן יותר שנקרא גשר גרינבוש הראשון, אשר הוקם בתחילת שנת 1882. גשר זה היה בעל ציר מסתובב במרכזו, על מנת לאפשר מעבר ספינות בנהר.

קטע מהגדה המערבית של נהר ההדסון באולבני. ברקע התמונה (משנת 1921) גשר גרינבוש שקדם לבניית גשר דאן ממוריאל
הגשר בנוי על קורות פלדה (אנ') והוא הגשר הדרומי ביותר החוצה את נהר ההדסון, שהמשתמשים בו פטורים מדמי מעבר בעת הכניסה אליו או היציאה ממנו. את הגשר חוצים מדי יום כ-40,000 כלי רכב. על הגשר, בצידו הצפוני, מסלול לרוכבי אופניים ולהולכי רגל.

מתחת לקצהו המזרחי של הגשר שוכן פארק ריברפרונט של רינסלר, ובזים נודדים נצפו מקננים מתחת לגשר מאז 1998. המשרד לשימור הסביבה של מדינת ניו יורק הקים מצלמת אינטרנט כדי לנטר אותם.

קישורים חיצוניים
----------------

ויקישיתוף מדיה וקבצים בנושא **גשר דאן ממוריאל** בוויקישיתוף

הערות שוליים
------------

1. ↑  Parker Dunn – Albany Medal Of Honor Recipient, Friends of Albany History
2. ↑  The First Greenbush Bridge, Hoxsie! Being the History of Albany Schenectady, Troy & more
3. ↑  Historical photos: Dunn Memorial Bridge, Times Union, May 17, 2016
4. ↑  Dunn Memorial Bridge Rehabilitation, N.Y. State Department of Transportation
5. ↑  [ Peregrine Falcon Webcam - Albany, NY
Peregrine Falcons Nesting in the State Capital], N.Y. State Department of Environmental Conservation
**יהלי פרננדו יוספוס רוטנברג** (נולד ב-18 באוקטובר 1974) הוא כלכלן ורואה חשבון ישראלי המשמש כחשב הכללי במשרד האוצר.

ביוגרפיה
--------

יהלי רוטנברג נולד בלימה בירת פרו, שם שהו הוריו בשליחות עת שימש אביו, הרב נפתלי רוטנברג, ברבנות. בהיותו כבן שלוש שבה משפחתו לישראל. הוא בוגר תואר ראשון בכלכלה, תואר שני במנהל עסקים עם התמחות במימון מטעם אוניברסיטת בר-אילן. בנוסף הוא רואה חשבון. בשנים 2001–2002 היה עמית במרכז מילקן לחדשנות, בהמשך השתלם בקורסים שונים כגון קורס מנהלי סיכונים, קורס דילרים לחדרי עסקאות, קורס דירקטורים ועוד.

היה סגן בכיר לחשב משרד החינוך (2004–2007), חשב בכיר במטה החשב הכללי (2007–2011) החשבונאי הראשי (2011–2012), סגן בכיר לחשב הכללי (2012–2017), ראש חטיבת המימון, האשראי והמידע הניהולי. במסגרת תפקידו זה ניהל קשרים עם חברות דירוגי האשראי הבינלאומיות והוביל גיוסי חוב. היה אחראי בין השאר על הטיפול בחוב של חברת החשמל ושימש דירקטור בחברת נמל אשדוד.

מאז 2017 כיהן כסמנכ"ל כספים וכמנהל כספים ראשי של קבוצת בזק.

באוקטובר 2020 הודיע שר האוצר ישראל כץ על כוונתו למנות את רוטנברג לחשב הכללי לאחר סיום תפקידו של רוני חזקיהו. ב-22 בנובמבר 2020 מונה רוטנברג לחשב הכללי במשרד האוצר.

בדצמבר 2020 הודיע לכל המנכ"לים של כלל משרדי הממשלה כי כל התיקונים שבוצעו בתקציבי המשרדים עד עתה הועברו למעשה כ"הוראות שעה" ואינם תקפים אם לא יאושר תקציב 2020 עד סוף השנה האזרחית.

חיים אישיים
-----------

רוטנברג נשוי ואב לשלושה. מתגורר בהר אדר ומנהל אורח חיים דתי.

קישורים חיצוניים
----------------

* יהלי רוטנברג, ברשת החברתית LinkedIn
* יהלי רוטנברג, ברשת החברתית פייסבוק

הערות שוליים
------------

1. ↑  דוח מיידי על מינוי נושא משרה בכירה, באתר מאיה, ‏2017
2. ↑  יהלי רוטנברג, באתר מרכז מילקן לחדשנות
3. ↑  עמירם ברקת, ‏המקצועיות, הביקורת, הקשרים וסימני השאלה הפוליטיים: מאחורי הקלעים של מינוי החשב הכללי הבא באוצר, באתר גלובס, 10 באוקטובר 2020
4. ↑  אתר למנויים בלבד אבי וקסמן, מהאוצר לבזק – ובחזרה: יהלי רוטנברג ימונה לחשב הכללי, באתר TheMarker‏, 9 באוקטובר 2020
5. ↑  עמירם ברקת, ‏מינוי יהלי רוטנברג לתפקיד החשב הכללי אושר על ידי הממשלה, באתר גלובס, 22 בנובמבר 2020
6. ↑  גד ליאור, החשב הכללי: "קיצוץ בכל משרדי הממשלה ב-1 בינואר", באתר ynet, 16 בדצמבר 2020
7. ↑  רו"ח יהלי רוטנברג, באתר GOV.IL
8. ↑  ריקי ממן, מוסף 50 המשפיעים מהציונות הדתית, מקור ראשון, באתר hamashpyim.makorrishon.co.il
**מרקס קית' בראונלי** (באנגלית: **Marques Keith Brownlee**; נולד ב-3 בדצמבר 1993) הוא יוטיובר, מבקר טכנולוגיה ויזם אמריקאי. לאורך השנים הפך בראונלי לאחד ממבקרי הטכנולוגיה הבולטים והמשפיעים ביותר ביוטיוב. נכון לדצמבר 2023 יש לו מעל ל-20 מיליון מנויים בכל ערוצי היוטיוב שלו וכ-3.93 מיליארד צפיות בסך הכל בכל סרטוניו.

ביוגרפיה
--------

בראונלי גדל בעיר מייפלווד שבמדינת ניו ג'רזי. בראונלי פיתח עוד בגיל צעיר עניין רב בטכנולוגיה, ובמיוחד בגאדג'טים ומוצרי אלקטרוניקה. הוא למד בתיכון קולומביה במייפלווד שבניו ג'רזי, וב-21 במרץ 2008, בהיותו בן 14, יצר את ערוץ היוטיוב שלו. הוא החל להעלות לערוץ היוטיוב סרטונים הממוקדים בגאדג'טים בינואר 2009, אשר עסקו במוצרים חדשים או במוצרים שכבר היו בבעלותו.

לאחר סיום התיכון בראונלי למד לאחר מכן במכון סטיבנס לטכנולוגיה, שם התמחה בעסקים וטכנולוגיית מידע. למרות התחייבויותיו האקדמיות הוא המשיך ליצור תכנים רבים לערוץ היוטיוב שלו. כאשר בראונלי סיים את לימודיו במאי 2015 הפך ליוטיובר במשרה מלאה.

ערוץ היוטיוב של בראונלי זכה במהירות לפופולריות רבה הודות לתוכן האינפורמטיבי אשר היה באיכות גבוהה. הביקורות שלו עסקו במגוון רחב של מוצרי אלקטרוניקה, כולל סמארטפונים, מחשבים ניידים, מצלמות וגאדג'טים נוספים.

עם השנים הפך ערוץ היוטיוב של בראונלי לאחד מערוצי ביקורת הטכנולוגיה עם מספר העוקבים הגדול ביותר ועם הצפיות הרבות ביותר ביוטיוב.

משנת 2019 ואילך בראונלי הוא גם המגיש של הפודקאסט "Waveform" אשר ממוקד גם הוא בביקורות לגאדג'טים ומוצרי אלקטרוניקה, ואותו הוא מגיש יחד עם אנדרו מנגנלי, ודייוויד אימל. במסגרת הפודקאסט בראונלי ראיין בין היתר את מארק צוקרברג וקרייג פדריגי.

קישורים חיצוניים
----------------

ויקישיתוף מדיה וקבצים בנושא **מרקס בראונלי** בוויקישיתוף
* 

* אתר האינטרנט הרשמי של מרקס בראונלי (באנגלית)
* מרקס בראונלי, ברשת החברתית פייסבוק

* מרקס בראונלי, ברשת החברתית אקס (טוויטר)

* מרקס בראונלי, ברשת החברתית אינסטגרם

* מרקס בראונלי, סרטונים בערוץ היוטיוב

הערות שוליים
------------

1. ↑  Brownlee, Marques (12 בפברואר 2014). *1,000,000!*. נבדק ב-23 בדצמבר 2021. `{{cite AV media}}`:  (עזרה)
2. ↑  Brownlee, Marques (18 בדצמבר 2019). *10,000,000!*. נבדק ב-23 בדצמבר 2021. `{{cite AV media}}`:  (עזרה)
3. ↑  Brownlee, Marques (3 בדצמבר 2011). *MKBHD Update 7.0*. נבדק ב-19 בספטמבר 2018. `{{cite AV media}}`:  (עזרה)
4. ↑  Brownlee, Marques (10 במרץ 2020). *The Truth About the Escobar Folding Phone!*. נבדק ב-8 ביוני 2020. `{{cite AV media}}`:  (עזרה)
5. ↑  "Marques Brownlee: About". *YouTube*.
6. ↑  "Stevens Student's First Million: Tech Reviewer's YouTube Following Reaches Major Milestone". *Stevens Institute of Technology*. 13 בפברואר 2014. אורכב מ-המקור ב-24 בספטמבר 2020. נבדק ב-20 בספטמבר 2018. `{{cite web}}`:  (עזרה)
7. ↑  "The Tato Show: After Hours – Episode 2". *droidlife*. 24 בינואר 2013. We will also have a very special guest, Mr. Marques Brownlee who runs the YouTube channel MKBHD `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרקס בראונלי"**.